CELEX: 32020R1590
Language: bg
Date: 2020-08-19 00:00:00
Title: Делегиран регламент (ЕС) 2020/1590 на Комисията от 19 август 2020 година за изменение на приложение I към Регламент (ЕС) 2019/631 на Европейския парламент и на Съвета, за да се вземат предвид промените в масата на новите леки търговски превозни средства, регистрирани през 2016, 2017 и 2018 година (текст от значение за ЕИП)

30.10.2020   
               
               
                  BG
               
               
                  Официален вестник на Европейския съюз
               
               
                  L 360/8
               
            
         ДЕЛЕГИРАН РЕГЛАМЕНТ (ЕС) 2020/1590 НА КОМИСИЯТА
         от 19 август 2020 година
         за изменение на приложение I към Регламент (ЕС) 2019/631 на Европейския парламент и на Съвета, за да се вземат предвид промените в масата на новите леки търговски превозни средства, регистрирани през 2016, 2017 и 2018 година
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/631 на Европейския парламент и на Съвета от 17 април 2019 г. за определяне на стандарти за емисиите на CO2 от нови пътнически леки автомобили и от нови леки търговски превозни средства и за отмяна на регламенти (ЕО) № 443/2009 и (ЕС) № 510/2011 (1), и по-специално член 14, параграф 2 от него,
         като има предвид, че:
         
                     (1)
                  
                  
                     Средната маса в готовност за движение на автомобилния парк на ЕС, използвана за изчисляването на целите за специфичните емисии на CO2 за всеки производител на нови леки търговски превозни средства, т.е. стойността M0, трябва да се адаптира редовно, за да се вземат предвид промените в средната маса на новите леки търговски превозни средства, регистрирани в Съюза.
                  
               
                     (2)
                  
                  
                     Въз основа на данните в решения за изпълнение (ЕС) 2018/143 (2), (ЕС) 2019/582 (3) и (ЕС) 2020/1035 (4) на Комисията средната маса в готовност за движение на новите леки търговски превозни средства през календарните години 2016, 2017 и 2018, претеглена спрямо съответния брой на новите регистрации за всяка от тези години, беше 1 825,23 kg. Стойността на M0 за календарните години 2021, 2022 и 2023, посочена в точка 4 от част Б от приложение I към Регламент (ЕС) 2019/631, следва да отразява съответната маса.
                  
               
                     (3)
                  
                  
                     Поради това Регламент (ЕС) 2019/631 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В точка 4 от част Б от приложение I към Регламент (ЕС) 2019/631 вписването M0 се заменя със следното:
            
               „M0 е 1 766,4 за 2020 г., 1 825,23 за 2021, 2022 и 2023 г., а за 2024 г. — стойността, приета в съответствие с член 14, параграф 1, буква б)“.
            
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 19 август 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 111, 25.4.2019 г., стр. 13.
         
            (2)  Решение за изпълнение (ЕС) 2018/143 на Комисията от 19 януари 2018 година за потвърждение или изменение на предварителното изчисление на средните специфични емисии на CO2 и на целите за специфичните емисии за производителите на нови леки търговски превозни средства за календарната 2016 година в съответствие с Регламент (ЕС) № 510/2011 на Европейския парламент и на Съвета (ОВ L 25, 30.1.2018 г., стр. 49).
         
            (3)  Решение за изпълнение (ЕС) 2019/582 на Комисията от 3 април 2019 година за потвърждение или изменение на предварителното изчисление на средните специфични емисии на CO2 и на целите за специфичните емисии за производителите на нови леки търговски превозни средства за календарната 2017 година и за групата на Volkswagen, включително нейните членове, за календарните 2014, 2015 и 2016 година в съответствие с Регламент (ЕС) № 510/2011 на Европейския парламент и на Съвета (ОВ L 100, 11.4.2019 г., стр. 47).
         
            (4)  Решение за изпълнение (ЕС) 2020/1035 на Комисията от 3 юни 2020 година за потвърждение или изменение на предварителното изчисление на средните специфични емисии на CO2 и на целите за специфичните емисии за производителите на леки пътнически автомобили и нови леки търговски превозни средства за календарната 2018 година в съответствие с Регламент (ЕС) 2019/631 на Европейския парламент и на Съвета (ОВ L 227, 16.7.2020 г., стр. 37).